सिमडेगा : मुसर्रत के साथ मनी ईद मिलादुन्नबी
जिलामुख्यालय और आसपास के क्षेत्रों में ईद मिलादुन्नबी का त्योहार अकीदत और मुसर्रत के साथ मनाया गया। इस मौके पर जुलूस-ए-मोहम्मदी निकाला गई और मोहम्मद साहब के वलादत की खुशी मनाई गई। जुलूस इस्लामपुर स्थित मदरसा फैजुर्रजा से निकलकर इस्लामपुर, हारूण रसीद चौक होते हुए सिमडेगा शहर पहुंचा और इसी रास्ते होते हुए खैरनटोली, मोजाहिद मोहल्ला, आजाद बस्ती पहुंचा और पुन: मदरसा पहुंचकर जुलूस समाप्त हुआ।
यहां सलातो सलाम और दुआओं के साथ कार्यक्रम का समापन हुआ। इधर जुलूस में शामिल लोग मोहम्मद साहब की शान में नारे लगा रहे थे और नात पाक पेश कर रहे थे। इससे पूर्व बुधवार की रात मदरसा में मिलाद शरीफ का आयोजन किया गया। इस मौके पर मौलाना रौशनुल कादरी ने कहा कि मोहम्मद साहब ने लोगों को सादगी, ईमानदारी, भाईचारगी और सहिष्णुता का पाठ पढ़ाया। इस मौके पर मो. परवेज, हाजी रहमतुल्लाह, सैय्यद इफ्तेखार, सबा महताब, गुलजार रजा, शरीफ खान, मो. असफाक, नन्हूं मियां सहित काफी संख्या में अकीदतमंद शामिल थे।
ईद मिलादुन्नबी के मौके पर निकाले गए जुलूस मोहम्मदी में शामिल लोग।
इस्लाम में हिंसा की कोई जगह नहीं : मुजम्मिल
इधरप्रखंडों में जुलूस निकाला गया। बानो में जुलूस बानो चौक होते हुए मस्जिद तक पहुंचा। इस मौके पर मो. खुर्शीद, मो. इस्माइल, मो. साबिर, मो. रफीक सजहर आदि मौजूद थे। वहीं कुरडेग में सुबह नौ बजे रजा मस्जिद से जुलूस निकलकर बाजारटांड होते हुए मस्जिद पहुंचकर समाप्त हुआ। इसमें सदर यासिन खान, इरशाद खान, नौशाद खान, अताउल्लाह खान सगीर खान समेत अन्य लोग शामिल थे। इधर केरसई में मदरसा इस्लामिया, गरीब नवाज से जुलूस निकाला गया। इमाम हाफिज मोजम्मिल ने मोहम्मद साहब की जीवनी पर प्रकाश डाला। उन्होंने कहा कि इस्लाम में हिंसा की कोई जगह नहीं है। इस मौके पर मो. जैनुल, हाजी बदरूद्दीन, मो. कलाम, शहजाद, मो. रियाज आदि शामिल थे।
bho_Deva hin_Deva hin_Deva bho_Deva hin_Deva hin_Deva